پاکستانی سینٹ کے چیرمین:

عرب کلچراسلامی نہیں

پاکستانی سینیٹ کے چیرمین رضا ربانی نے کہا ہے کہ عرب کلچراسلامی نہیں ہے۔

خبر کا کوڈ: ۴۳۱۶۶۸

تاریخ: ۰۴ بهمن ۲۰۱۷ - ۱۴:۲۴

رسا نیوز ایجنسی کی رپورٹ کے مطابق، کراچی میں تقریب سے خطاب کرتے ہوئے سینیٹ کے چیرمین رضا ربانی نے کہا کہ عرب کلچر پاکستان میں متعارف نہیں کرواسکتے کیوں کہ وہ اسلامی نہیں، ہمارے اسکولوں میں پاکستانی تاریخ ٹھیک انداز سے نہیں پڑھائی جاتی اور نصاب میں بچوں کو جہاد کی ترغیب دی جاتی ہے۔

چیرمین سینیٹ نے کہا کہ موجودہ حالات میں کچھ بھی ٹھیک نہیں ہورہا، میرا دل خون کے آنسو روتا ہے جب غیر آئینی عمل کی بات سنتا ہوں، ہمیں یہ طے کرنا ہوگا کہ پارلیمنٹ سپریم ہے یا کوئی اور، ضرورت اس بات کی ہے کہ ایک دوسرے کے کاموں میں غیر آئینی مداخلت نہ کی جائے۔

رضا ربانی کا کہنا تھا کہ ڈکٹیٹر مشرف کے دور میں صوبوں کے بجٹ میں کٹوتی کی گئی جب کہ قائداعظم کے 14 نکات میں سے 4 نکات صرف صوبائی خودمختاری پر ہیں۔/۹۸۸/ ن۹۴۰